
                           GRAD ZAGREB

GRADSKA ČETVRT TREŠNJEVKA – SJEVER

     MJESNI ODBOR STARA TREŠNJEVKA
               VIJEĆE MJESNOG ODBORA
KLASA: 024-08/22-003/1492
URBROJ: 251-13-11-16-22-3
Zagreb, 29. kolovoz 2022.
                                                                       ZAPISNIK

sa 15. sjednice Vijeća Mjesnog odbora Stara Trešnjevka održane 29. kolovoza 2022. godine, u prostoru Mjesne samouprave, Park Stara Trešnjevka 1, s početkom u 18,30 sati.
Nazočni članovi: Anja Grgurinović, Tibor Vlaović, Vesna Bečić, Hrvoje Nikšić,  Romana Rohak Mlinarić 

Nenazočni članovi: Maja Rajković, Andrea Seferović
Ostali nazočni: Sanja Mijić, stručna referentica - Gradski ured za mjesnu samoupravu, civilnu zaštitu i sigurnost,  Područni odsjek Trešnjevka-sjever

Predsjednica Vijeća Mjesnog odbora otvara sjednicu i pozdravlja sve nazočne. Utvrđuje da je na sjednici nazočno 5 članova od ukupno 7 članova Vijeća, pa Vijeće može pravovaljano raspravljati i odlučivati.

Predsjednica Vijeća daje na verificiranje zapisnik sa 14. sjednice. Budući da nije bilo primjedaba na zapisnik, Vijeće JEDNOGLASNO prihvaća zapisnik sa 14. sjednice.
Predsjednica predlaže
                                                                      DNEVNI RED
1. Prijedlog zaključka za zakup zemljišta k.č.br. 4520 k.o. Trešnjevka

2. Aktualna problematika

3. Pitanja, prijedlozi i obavijesti

koji je prihvaćen JEDNOGLASNO.
Ad. 1 Prijedlog zaključka za zakup zemljišta k.č.br. 4520 k.o. Trešnjevka

Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi Vijeća. Predsjednica zaključuje raspravu i daje na glasovanje prijedlog zaključka.
Vijeće Mjesnog odbora Stara Trešnjevka JEDNOGLASNO donosi

Z A K L J U Č A K

1. Vijeće Mjesnog odbora Stara Trešnjevka nije suglasno sa zakupom zemljišta k.č.br. 4520 k.o. Trešnjevka.

2. Sastavni dio zaključka je obrazloženje. 

3. Ovaj se zaključak dostavlja Vijeću Gradske četvrti Trešnjevka – sjever.  
OBRAZLOŽENJE

Budući da se zemljište k.č.br. 4520 k.o. Trešnjevka nalazi na prostoru koje je gusto ispunjeno stambenim objektima, te na kojemu postoji nedostatak zelenih površina, Vijeće Mjesnog odbora Stara Trešnjevka nije suglasno sa zakupom navedenog zemljišta, kako bi se isto koristilo kao parkirališni prostor. 

Vijeće Mjesnog odbora Stara Trešnjevka predložit će uređivanje navedenog zemljišta te postavljanje klupa.

Ad. 2 Aktualna problematika

Članovi Vijeća raspravljaju o problemu nedovoljno čestog čišćenja Trešnjevačke tržnice, te su dogovorili kontaktiranje „Čistoće“ uz zamolbu za češćim odvoženjem otpada. Nadalje, Vijeće Mjesnog odbora konstatira da će predložiti postavljanje kontejnera za papir ispred Doma zdravlja Zagreb – Zapad u Zvonigradskoj ulici. 

Ad. 3 Pitanja, prijedlozi i obavijesti
Predsjednica upućuje ponovno pitanja u vezi iscrtavanja pješačkog prijelaza na početku Zvonigradske ulice, koje je Vijeće Mjesnog odbora Stara Trešnjevka zatražilo na 7. sjednici u prosincu 2021. godine, a koji još nije iscrtan, o statusu sanacije ruševnog objekta u Tržačkoj ulici, sa 10. sjednice u ožujku 2022., te o statusu popravka razbijenih ploča na platou Trešnjevačkog trga, koje predstavljaju opasnost za građane.

Budući da nema više pitanja, predsjednica Vijeća zaključuje sjednicu.

Sjednica završena u 19:10 sati.

                                                                                                                            
     Predsjednica
      Zabilježila

              Stara Trešnjevka
Anja Grgurinović

